Kære xx

# Ny lov på børne- og ungeområdet – hvad betyder det for dig og din familie?

**Den 1. januar 2024** trådte barnets lov i kraft. Her i brevet vil vi informere om, hvilken betydning loven kan have for jer og jeres familie i den kontakt, I har med [børne-, unge- eller familieafdelingen] i [X] Kommune.

I den nye lov kaldes den rådgiver eller sagsbehandler, I har kontakt til, nu for en børne- og ungerådgiver. Børne- og ungerådgivere har stadig mange af de samme opgaver, som I er vant til.

Sammen med jer skal børne- og ungerådgiveren fx fortsat undersøge, hvordan I får den bedste støtte, hvis I har brug for hjælp.

Som noget nyt får børne- og ungerådgiveren også mulighed for at lave en mindre omfattende udredning, end den børnefaglige undersøgelse, som I måske kender – dette kaldes for en screening eller en afdækning.

Barnets lov stiller krav om, at børne- og ungerådgiveren løbende skal tale med både jer og jeres barn. Det gælder både i starten af jeres kontakt med kommunen, undervejs når I får støtte, hvis I har behov for det, og ved afslutning af jeres kontakt.

Børne- og ungerådgiveren skal tale med jeres barn, uanset årsagen til at I har kontakt med kommunen. Det betyder, at børne- og ungerådgiveren er forpligtet til at tale med børn og unge, der oplever problemer i fx skolen, med venner, i familien osv.

Børne- og ungerådgiveren skal også tale med børn og unge med nedsat psykisk eller fysisk funktionsevne samt kroniske eller langvarige lidelser. Det gælder også, hvis I søger om handicapkompenserende ydelser og indsatser, såsom tabt arbejdsfortjeneste eller dækning af merudgifter.

Grunden til at børne- ungerådgiveren efter den nye lov er forpligtet til at tale med jeres barn oftere og i flere sammenhænge er, at alle børn og unge skal høres og have indflydelse på det, der skal ske. Ved at tale med jer og jeres barn ofte får børne- og ungerådgiveren også mulighed for at få endnu mere viden om, hvad der kan hjælpe jer, hvis I har brug for det.

Barnets lov giver flere rettigheder til børn og unge:

* Ret til løbende inddragelse og indflydelse
* Partsbeføjelse i visse sager fra 10 år
* Børne- og ungerådgiveren er forpligtet til at oplyse børn og unge om retten til en bisidder
* Børn og unge kan ifølge barnets lov selv anmode om:
* Anbringelse
* Støtteperson under samvær ved anbringelse
* Suspenderet samvær ved anbringelse
* Permanent anbringelse

I kan altid spørge børne- og ungerådgiveren, hvis I er i tvivl om noget.

For yderligere information kan I bl.a. se videoer til børn og unge om mødet med en børne- og ungerådgiver, som findes her:

[Til møde med kommunen](https://sbst.dk/boern/videnscenter-om-boerneinddragelse-og-udsatte-boerns-liv/redskaber/videoer-maalrettet-boern-og-unge-til-moede-med-kommunen)

I kan også besøge kommunens hjemmeside på [www.….dk] og læse mere om [børne- og unge- eller familieafdelingen].

Mange hilsner

[XXX

X kommune]